**Program de granturi mici**

**„PRIETENEȘTE PENTRU TURISM”**

**EFES VITANTA MOLDOVA BREWERY SA în parteneriat cu Asociația Națională pentru Turism Receptor și Domestic din Moldova (ANTRIM) anunță concurs de granturi pentru pensiunile turistice cu scopul de a diversifica și dezvolta serviciile turistice și a oferi valoare adăugată experiențelor existente.**

**Programul de granturi are ca scop susținerea dezvoltării pensiunilor rurale cu potențial turistic. Valoarea maximă a grantului oferit unui beneficiar nu poate depăși suma de 100 000 (o sută mii) MDL. Cererea de finanțare din partea beneficiarului trebuie să fie argumentată și să ofere o viziune clară asupra alocării resurselor financiare.**

**Pentru a fi selectat în cadrul concursului de granturi e nevoie să respectați următoarele condiții:**

**- Prestarea serviciilor de turism ca activitate comercială înregistrată;**

**- Întreprinderile eligibile sunt gospodăriile țărănești sau întreprinderile individuale din Republica Moldova;**

**- Întreprinderile care respectă legislația în vigoare referitor la evidența contabilă;**

**- Persoanele fizice care practică activităţi de întreprinzător în conformitate cu legislaţia în vigoare; (în bază de patentă);**

**- Întreprinderile care activează cel puțin un an în domeniu și nu au datorii la bugetul de stat;**

**- Întreprinderile care dispun de resurse suficiente pentru contribuția proprie de cel puțin 10% la valoarea grantului;**

**- Întreprinderile care activează ca societatea cu răspundere limitată/ SRL**

**Vă întrebați cum a-ți putea valorifica grantul acordat?**

**- Dezvoltarea zonei de agrement (terasă, pridvor, grădină, platformă de vizionare, teren de joacă pentru copii, etc.);**

**- Reabilitarea elementelor arhitecturale (prispă, coloane, acoperiș, etc.);**

**- Lucrări de reparații (instalarea ușilor, geamurilor, porții, confecționate de meșterii populari, construcția de cuptoare, plite sau lejance tradiționale);**

**- Crearea și dezvoltarea de trasee și poteci, inclusiv procurare de echipament necesar (ciclism, drumeții, călărie, etc.);**

**- Diversificarea activităților propuse turiștilor, inclusiv procurarea de echipament necesar (țesut, olărit, sculptură în lemn, împletit în lozie, etc.).**

**Pentru a participa în cadrul concursului de granturi, urmează a fi prezentate Comisiei de Evaluare documentele necesare împreună cu cererea de finanțare. În contextul pandemiei COVID-19, solicitanții vor prezenta setul de documente prin intermediul unui e-mail la adresa de e-mail: director@antrim.md. Perioada deschisă pentru aplicări - 22 septembrie – 20 octombrie 2020.**

**Desemnarea beneficiarilor va fi anunțată pe website-ul Efes Moldova (**[**www.efesmoldova.md**](http://www.efesmoldova.md)**) și a ANTRIM (**[**www.antrim.md**](http://www.antrim.md) **) pe data de 2 noiembrie 2020.**

**Pentru a afla mai multe detalii ne puteți contacta la adresa de e-mail: director@antrim.md sau apelați la numărul de telefon: 069 52 45 72.**

**Apel de Depunere a Cererilor de Granturi Mici „PRIETENEȘTE PENTRU TURISM” finanțat de către Efes Vitanta Moldova Brewery SA în parteneriat cu ANTRIM**

**Apelul de depunere a cererilor de granturi mici**

Data lansării: 22 septembrie 2020

Data încheierii: 20 octombrie 2020

Stimate solicitant,

EFES VITANTA MOLDOVA BREWERY SA, implementează programul de susținere prin granturi mici a turismului rural denumit „PRIETENEȘTE PENTRU TURISM”. Scopul proiectului este de a încuraja proiectele inovatoare și inspiraționale de dezvoltare a experiențelor și produselor turistice, care sporesc autenticitatea și diversitatea ofertei de turism domestic și receptor în Moldova, care reunește oamenii buni, care crează oportunități de venituri și de dezvoltare personală.

Obiectivul acestui apel de cereri este Susținerea turismului rural din Republicii Moldova cu diversificarea produselor turistice oferite, precum și îmbunătățirea facilităților și calității acestora pentru a poziționa Moldova drept o destinație turistică atractivă, bazată pe durabilitate, autenticitate și păstrarea tradițiilor, urmărind scopul de a impulsiona o dezvoltare accelerată și concentrată în hub-urile turistice prioritare.

Pe lângă susținerea directă a pensiunilor rurale, agro-pensiunilor, acțiunea va mai susține activități care se axează pe reabilitarea caselor tradiționale, activități pentru odihnă activă, sustenabilă și protecția mediului înconjurător.

Partenerul Efes Moldova pentru acest proiect este Asociația Națională pentru Turism Receptor și Domestic din Moldova (ANTRIM) - asociația profesională de afaceri de turism receptor și domestic.

**NOTĂ:** *Nu este solicitată sau necesară prezentarea aplicației imprimate pe suport de hârtie.*

Depunerea aplicațiilor în cadrul prezentului apel de propuneri se realizează completând [**ANEXA 1. FORMULARUL CERERII DE GRANT „PRIETENEȘTE PENTRU TURISM”**](Anexa%201.%20Cerere%20EFES%20Gramt.docx) (în care este indicată modalitatea de completare a bugetului, acesta urmând a fi prezentat într-un document separat);**Regulile procedurii de aplicare si conditiile formale pot fi studiate în textul de mai jos.**

Fiecare aplicant va recepționa un e-mail de confirmare a depunerii aplicației. Procesul de evaluare va cuprinde trei etape: evaluarea formală, de conținut și aprobarea finală a rezultatelor.

În cazul apariției unor întrebări și/sau neclarități cu privire la apelul de propuneri, vă rugăm să contactați ANTRIM la adresa de e-mail: director@antrim.md sau apelați la numărul de telefon: 069 524572.

Important: Deciziile cu privire la acordarea granturilor nu pot fi contestate.

Vă mulțumim,

*EVMB & ANTRIM*

**CONȚINUT**

**SECȚIUNEA I. Obiectivele apelului ......................................................................................................p. 2**

**SECȚIUNEA II. Fondurile disponibile și contribuția ..........................................................................p. 5**

**SECȚIUNEA III. Eligibilitatea beneficiarilor.......................................................................................p. 5**

**SECȚIUNEA IV. Informație cu privire la depunerea cererilor ..........................................................p. 6**

**SECȚIUNEA V. Informație privind acordarea și administrarea grantului......................................p. 8**

**LISTA ANEXELOR ...............................................................................................................................p. 8**

**SECȚIUNEA I. OBIECTIVELE APELULUI**

Obiectivul acestui apel de cereri este Susținerea turismului rural al Republicii Moldova cu diversificarea produselor turistice oferite, precum și îmbunătățirea facilităților și calității acestora pentru a poziționa Moldova drept destinație turistică atractivă bazată pe durabilitate, autenticitate și păstrarea tradițiilor, urmărind scopul de a impulsiona o dezvoltare accelerată și concentrată în hub-urile turistice prioritare. Pe lângă susținerea directă a pensiunilor rurale, agro-pensiunilor, acțiunea va mai susține activități care se axează pe reabilitarea caselor tradiționale, activități pentru odihnă activă sustenabilă și protecția mediului înconjurător. Acțiunea își propune atingerea acestor obiective prin următoarele activități ilustrative:

* **program de dezvoltare și îmbunătățire a facilităților** pentru pensiuni rurale, agro-pensiuni, locații turistice și centre meșteșugărești prin dotarea acestora cu:
  + soluții IT și comunicații pentru ca pensiunile și centrele meșteșugărești să poată să comunice mai bine cu clienții și media, și să asigure menținerea clienților actuali și atragerea clienților noi - de exemplu computere, programe de software, telefoane, elaborarea paginilor web, marketing online și social media, etc.
  + design de interior și exterior pentru a înfrumuseța spațiile, dar și a asigura păstrarea autenticității patrimoniului regional/local;
  + decor de interior și exterior care păstrează autenticitatea patrimoniului precum pernuțe decorative, covoare, ceramică și instrumentar tradițional etc.;
  + design peisagistic pentru amenajarea spațiilor libere (a grădinilor, spațiilor dedicate copiilor) – ca de exemplu amenajarea și plantarea puieților, dezvoltarea grădinilor tematice de flori sau alte plante;
  + mobilier pentru interior și exterior care asigură autenticitatea patrimoniului precum paturi, dulapuri, mese, scaune, etc.;
  + proiecte arhitecturale, dacă pensiunile și centrele au identificat necesitatea de a construi spații noi sau a renova spațiile actuale;
  + anumite materiale și lucrări de construcție și finisare dacă acestea sunt efectuate de meșteri populari;
  + dezvoltarea de noi trasee (ciclism, călărit, drumeție, etc.), inclusiv procurarea echipamentului necesar;
  + diversificarea activităților oferite turiștilor (țesut, olărit, sculptură în lemn, împletit în lozie etc.), inclusiv procurarea echipamentului necesar.

**SECȚIUNEA II. FONDURILE DISPONIBILE ȘI CONTRIBUȚIA**

În baza acestui apel de grant, bugetul maxim a fiecărei alocări de grant nu va depăși suma 100,000 MDL, dar alocările finale vor depinde și de capacitatea de implementare a solicitantului, impactul anticipat a propunerii, activitățile din cadrul grantului, și de negocierea finală și în acest sens, ar putea fi mai mici decât limita stabilită mai sus. Durata granturilor în baza acestui Apel de granturi va depinde de activitățile propuse și de rapiditatea implementării lor.

**ContribuțiiLE (COFINANțAREA) APLICANTULUI**

contribuția din partea tuturor beneficiarilor potențiali **va fi de cel puțin 10% din valoarea totală a bugetului de grant** **alocat** și este un indiciu al angajamentului acestora față de Acțiune. Contribuțiile beneficiarilor potențiali vor fi prezentate în numerar sau în natură (de exemplu, spații de birouri, teren, alte bunuri aferente proiectului, echipamente, timp de lucru etc.) și vor fi reale și ușor demonstrabile.

**SECȚIUNEA III. ELIGIBILITATEA BENEFICIARILOR**

Întreprinderile eligibile sunt:

- Întreprinderile cu activitatea comercială înregistrată, de prestare a serviciilor turistice;

- Gospodăriile țărănești sau întreprinderile individuale din Republica Moldova;

- Întreprinderile care respectă legislația în vigoare referitor la evidența contabilă;

- Persoanele fizice care practică activități de întreprinzător în conformitate cu legislaţia în vigoare, (în bază de patentă);

- Întreprinderile care activează cel puțin un an în domeniu și nu au datorii la bugetul de stat;

- Întreprinderile care dispun de resurse suficiente (financiare sau în natură) pentru contribuția proprie de cel puțin 10% la valoarea grantului.

- Întreprinderile care activează ca societatea cu răspundere limitată/ SRL

**SECȚIUNEA IV. INFORMAȚIE CU PRIVIRE LA DEPUNEREA CERERILOR**

Solicitanții vor propune strategii de implementare a proiectului descris mai sus, prezentând inovațiile ce constituie punctele forte ale organizației.

**CEREREA DE GRANT**

Solicitantul va transmite Cererea (Anexa 1) care va fi evaluată, iar Solicitanții vor prezenta propunerea tehnică și bugetul în formatul furnizat și vor urma instrucțiunile prezentate în aceste anexe.

Toate cheltuielile pentru activitățile grantului se vor încadra în practicile normale de activitate ale Solicitantului și vor respecta politicile și procedurile sale scrise. Pentru solicitanții fără cheltuieli indirecte auditate, bugetul poate include cheltuieli directe care vor fi suportate de către Solicitant pentru a suporta cheltuieli administrative și de management identificabile ce pot fi atribuite direct susținerii obiectivului grantului. Cererea va fi semnată de către un agent autorizat al Solicitantului.

**SOLICITAREA ȘI PREZENTAREA INFORMAȚIILOR**

Procesul de solicitare va consta din 2 etape:

**Etapa 1**: Solicitanții vor prezenta:

- Anexa 1 – Cererea de grant;

- Anexa 2 – Bugetul – in lei moldovenești (MDL), fără TVA pentru porțiunea finanțată de Proiect;

- Copia Certificatului de Înregistrare.

Aceste documente vor fi revizuite de un comitet de selecție independent. Dacă solicitantul întrunește sau depășește criteriile de evaluare, acesta va fi informat oficial că a trecut la etapa 2 din procesul de aplicare. Solicitanții vor fi informați de decizia comitetului de selecție prin e-mail și/sau telefon. Formularele sunt incluse în acest Apel.

**Etapa 2**: Solicitanții selectați în baza etapei 1, vor prezenta un set mai larg de documente (vedeți mai jos) și vor trebui să demonstreze eligibilitatea în baza criteriilor de eligibilitate detaliate în Secțiunea III. Cererile complete vor fi evaluate de un comitet de selecție independent; solicitanții vor fi supuși unei expertize/evaluări din partea Proiectului înainte de acordarea unui grant și solicitanții selectați se vor alinia cu asistența tehnică recomandată de Proiect. Solicitanții vor fi informați de decizia comitetului de selecție prin email și/sau telefon. Formularele sunt incluse în acest Apel.

Solicitantul va prezenta următoarele:

* Formularul de auto-evaluare a solicitantului – modelul este inclus în Anexa 4

În plus, solicitanții vor prezenta următoarele documente:

* Certificat de înregistrare (extrasul complet dacă este disponibil)
* Certificat privind lipsa sau existența restantelor față de bugetul de stat eliberat de către Inspectoratul Fiscal de stat
* Datele bancare pentru transferul in lei (MDL) pe numele organizației
* Copia buletinului de identitate al administratorului organizației

Orice întrebări referitoare la prezentul RFA le puteți transmite echipei ANTRIM, prin email la director@antrim.md. Proiectul va ajuta solicitanții să înțeleagă procesul de solicitare și poate oferi consiliere la elaborarea Cererilor, la rugămintea solicitanților.

**CHELTUIELI NEELIGIBILE**

Fondurile acordate în calitate de grant de către Proiect nu vor fi utilizate în următoarele scopuri:

* Procurarea bunurilor restricționate - cum ar fi mărfuri agricole, inclusiv puieți, animale, semințe, autovehicule inclusiv motociclete, tractoare, și orice vehicol cu motor, produse farmaceutice, echipament medical, produse contraceptive, echipament utilizat - fără aprobarea prealabilă a Proiectului.
* Procurarea bunurilor interzise, inclusiv dar fără a se limita la următoarele: echipament și servicii destinate avortului, produse de lux, produse utilizate, produse militare, etc.
* Orice achiziții sau activități care deja au fost realizate.
* Achiziții sau activități care nu sunt necesare pentru realizarea scopurilor grantului, în modul stabilit de Proiect.
* Obligațiuni de și/sau datorii, amenzi și penalități aplicate Beneficiarului.

**PREZENTAREA CERERILOR ȘI DATELE LIMITĂ**

Cererile vor fi prezentate în limba română în format electronic la director@antrim.md . Cererile vor fi transmise până pe **20 octombrie 2020, orele 17:00***.* Cererile transmise cu întârziere sau care nu corespund criteriilor nu vor fi examinate.

* Cererile în format electronic se vor prezenta la director@antrim.md. Subiectul email-ului trebuie să menționeze **PRIETENEȘTE PENTRU TURISM.**

**SECȚIUNEA V.** **INFORMAȚIE PRIVIND ACORDAREA ȘI ADMINISTRAREA GRANTULUI**

Toate granturile vor fi negociate, denominate și finanțate în **lei moldovenești (MDL)**. Toate cheltuielile finanțate prin grant trebuie să fie eligibile, alocabile și rezonabile. Cererile de grant vor fi susținute de un buget detaliat și realist și nivelul susținerii din partea Proiectului se va negocia și se va stabili în baza activităților propuse, capacității de implementare ale solicitanților.

Emiterea acestui apel de grant și asistența în elaborare nu constituie o acordare de grant sau angajament din partea ANTRIM și nu obligă Proiectul să achite cheltuielile suportate la elaborarea și prezentarea cererii. În plus, Proiectul își rezervă dreptul de a accepta sau respinge oricare sau toate cererile primite și de a solicita clarificări suplimentare de la solicitanți. Solicitanții vor fi informați în scris despre decizia luată în privința cererii lor.

Deciziile finale cu privire la acordarea / neacordarea fiecărui grant și mărimea acestuia este luată de către finanțator.

**LISTA ANEXELOR**

- **Anexa 1** – Cererea de grant

- **Anexa 2** – Bugetul –in lei moldovenești (MDL) fără TVA pentru porțiunea finanțată de Proiect

- **Anexa 3** – Certificat de înregistrare